open-index/open-wikipedia-markdown huggingface dataset:
The Convention

**The Convention** (ofte forkortet til **TC**) er et av Norges datatreff.

Arrangementet ble startet allerede i 1995 i Caroline Kinosenter, men har siden 2000 blitt holdt hver høstferie *(siden 2024 har The Convention også blitt holdt i påskeferien)* i Braatthallen i Kristiansund og varer fem dager i strekk. Siden 2008 har The Convention kun brukt halve Braatthallen, for å spare penger. The Convention trekker idag flere hundre deltagere som hovedsakelig består av unge mennesker med interesse for data. Det arrangeres kompoer på scene og i de fleste populære videospill. 

## KODE5
The Convention fikk som det første LANet i Norge mulighet til å holde en Kode5-kvalifisering i 2009.
Kvalifiseringen fant sted mellom 7. og 11. oktober 2009 i Braatthallen. Vinnerlaget fikk betalt reise og opphold til en plass i Kode5-finalene 2009/2010.

## Se også
*Liste over store norske datatreff

## Referanser


## Eksterne lenker
* The Convention
* Braatthallen
* KODE5
Arche de la Défense

**Arche de la défense** (**Grande Arche de la Fraternité** eller bare **La Grande Arche**)  er et monument i form av en triumfbue i kontor- og forretningskvarteret La Défense vest for Paris. Monumentet er et verk av den danske arkitekten Johan Otto von Spreckelsen.

I 1982 tok den franske presidenten François Mitterrand initiativ til å utlyse en arkitektkonkurranse. Konkurransen ble vunnet av Spreckelsen og den danske sivilingeniøren Erik Reitzel. Deres prosjekt var en moderne utgave av Triumfbuen: et monument for menneskeheten og de humanistiske idealer i stedet for militære triumfer. 

Byggingen startet i 1985. Spreckelsen forlot prosjektet sommeren 1986 og overlot sitt arkitektarbeide til sin partner, den franske arkitekten Paul Andreu. Reitzel fortsatte sitt arbeide inntil ferdigstillelsen i 1989.

Arche de la défense ble innviet i juli 1989 med store festligheter og et G7-toppmøte i monumentets taketasje. Samtidig var det militærparader og opptog som markerte tohundredåret for den franske revolusjon.

## Beskrivelse
Arche de la défense er 108 meter bred, har en høyde på 110 meter og dybden er 112 meter. Den har en betongramme dekket av glass og carraramarmor fra Italia og ble bygget av et fransk entreprenørfirma.

Meningen er at monumentet skal avslutte monumentalaksen *[[Axe historique]]* som går gjennom Paris. Arche de la défense er dreiet i en vinkel på 6,33° i forhold til aksen.  Med en metrostasjon, en RER-stasjon og en motorvei  plassert direkte under bygningen var vinkelen den eneste måten man kunne gi plass for bygningens 12 gigantiske fundamenter. Dreiningen ble foreslått av ingeniøren allerede i konkurransefasen og akseptert av arkitekten ettersom den ville fremheve monumentets dybde og skape symmetri med det tilsvarende vinklede Louvre i aksens motsatte ende. 

De to sidene av Arche de la défense er hjemsted for regjeringskontorer. Taketasjen har et areal på mer enn 1 hektar og inneholder et utstillingssenter. Byggverket har et utvendig heistårn av rustfri stålstenger hvor det er 4 heiskabiner i glass og stål.

## Eksterne lenker
* Grande Arche (Fransk og engelsk)
* La Grande Arche i Paris  
* Taketasjen i Grande Arche
Nordreisa Idrettslag

**Nordreisa Idrettslag** (stiftet 17. september 1946) er et fleridrettslag. fra Nordreisa i Troms, som driver med blant annet håndball, friidrett, idrettsskole (barn 6-9) fotball, langrenn, skiskyting, orientering og sykkel.

## Fotball
A-laget i fotball for herrer spiller i 5. divisjon i 2016. I 2012-sesongen i 3. divisjon, etter å ha rykket opp fra 4. divisjon i 2011. 

## Eksterne lenker
* 
* Norges Fotballforbund: Nordreisa IL - Fotball
* Ymber Arena - Nordic Stadiums
Timiantorget (Stavanger)

**Timianstorget** i Stavanger er et tidligere torg som lå i krysset mellom Kirkegata og Øvre Holmegate, og sør for krysset. Den var begrenset av en stor hage med steingjerde opp mot Valberget – kalt Ramslandshagen.

På Timianstorget foregikk det hver høst stor handel med timian. Det kom båtlaster med timian fra Ryfylke, og særlig Nedstrand. Båtene kom til Pottemakerstranden der det var båtstøer. Bøndene stilte seg opp med stabler med timian og det luktet timian over hele byen.

Det var en stor dyp brønn på torget, og de fleste i området hentet vann derfra i bøtter.

Ved omreguleringen av Holmen etter brannen i 1860 ble Timianstorget tatt bort.  I årene etter var det fortsatt salg av timian i gatene omkring det tidligere Timianstorget, men det forsvant etter hvert til fordel for handelen på Torget i Stavanger, som ble kraftig utvidet på 1860-tallet.

Timian ble i Stavanger brukt sammen med saltet og røkt kjøtt i kjøttsupper, i rullepølser og i all røkt og saltet mat.

Timianstorget ble også kalt Pottemakertorget, "Grunnen" eller "Sømmegrunnen". Sømmenavnet var etter kjøpmann Andreas Sømme (død 1853), som hadde butikk inn mot Timiantorget. Navnet Pottemakertorget var trolig knyttet til den nærliggende Pottemakerstranden.

## Kilder
* *Stavangeren*: Nå blir det fint på Timians Torjå. Huseierne bygger asfaltfortau i Øvre Holmegate. Og det vekker gamle minner, 7. oktober 1934.
* Stavnem T,: *Optegnelser vedkommende Stavanger fortid*, Stavanger, 1906, side 10.
Aquarium

***Aquarium*** er debutalbumet til popgruppen Aqua.

Albumet ble utgitt 12. mai 1997 av Universal Music. Albumet inneholder sporet «Barbie Girl» som ble utgitt på single og ble en megahit med 1.-plass i Australia, Belgia, Danmark, Frankrike, Nederland, Irland, Italia, New Zealand, Norge, Spania, Sverige, Sveits, Storbritannia og Tyskland. Singelen kom på 7.-plass i USA.

## Sporliste
#«Happy Boys & Girls
#«My Oh My»
#«Barbie Girl»
#«Good Morning Sunshine»
#«Doctor Jones»
#«Heat of the Night»
#«Be a Man»
#«Lollipop (Candyman)»
#«Roses Are Red»
#«Turn Back Time»
#«Calling You»

## Eksterne lenker
*
Phil Keaggy

**Philip Tyler Keaggy** (født 23. mars 1951 i Youngstown, Ohio) er en amerikansk gitarist og vokalist som har gitt ut over 50 album, og bidratt til mange flere. Sju ganger har han mottatt GMA Dove Award for årets instrumentale album, og to ganger har han vært nominert for Grammy-prisen for beste rock/gospelalbum. Keaggy vokste opp i et lite hus i Hubbard, Ohio med ni søsken, og begynte å spille gitar som tiåring. Som fireåring mistet han halve langefingeren på høyre hånd i en ulykke med en vannpumpe. Han har ofte vært listet som en av verdens tre beste «fingerplukkende» gitarister i leserundersøkelser gjort av *Guitar Player Magazine*.

## Karriere

Phil Keaggy var på midten av sekstitallet med i garasjerock-bandet the Squires. Han startet bandet Glass Harp in 1968.
På Valentinsdagen i 1970 omkom Keaggys mor i en bilulykke. Han var på den tiden involvert i narkotika, og den samme dagen ble han skadet av en LSD-tripp. Midt i denne tragedien fortalte søsteren ham om Jesus, og han ble en kristen.

Etter tre album med Glass Harp, forlot Keaggy bandet i 1972, og ga ut sitt første soloalbum, *What A Day* i 1973. Sommeren etter giftet han seg med sin kone Bernadette. De fikk tre barn i henholdsvis 1980, 1984 og 1987.

Den eneste utgivelsen til **Phil Keaggy Band** kom i 1977. Phil Keaggy Band betso av Keaggy, Lynn Nichols, Phil Madeira, Dan Cunningham og Terry Andersen. I 1978 kom Keaggy med sitt første kritikerroste instrumentale album, *Master and the Musician*.

På 1980-tallet hadde Keaggy kontrakt med det kristne plateselskapet Sparrow Records, hvor han ga ut en rekke album, inkludert *Town to Town*, *Ph'lip Side* og *Play Thru Me*. I 1988 gikk han sammen med Randy Stonehill, trommeslager Joe English, sanger Margaret Becker og andre på Compassion All Star Bands album *One by One*. 

I 1989 slo Keaggy seg sammen med Randy Stonehill, Russ Taff, Derri Daugherty, Mark Heard, Steve Taylor, Rick Cua og andre musikere, og formet *Phil Keaggy and Sunday's Child*. Det var en hyllest til sekstitallsband som The Beatles. Samme år dro Keaggy på turné med Stonehill i **The Keaggy/Stonehill Band**, som inkluderte Swirling Eddie, David Raven, Daniel Amos og Tim Chandler. 

På nittitallet fortsatte han å spille med kjente musikere, som Steve Taylor, Rick Cua, Phil Madeira, Charlie Peacock, Sam Bush, John Mark Painter, Ashley Cleveland, Jimmy Abegg, tidligere bandmedlemmer Lynn Nichols og Phil Madeira, og John Sferra fra Glass Harp. 

22. oktober 2000 gjorde Keaggy, John Sferra og Daniel Pecchio comeback som Glass Harp på en konsert i deres hjemby Youngstown, Ohio. For anledningen var kapellmester Isaiah Jackson og medlemmer av the Youngstown Symphony med. Året etter kom det et live-album fra konserten, *Strings Attached*. 

I 2004 hadde Keaggy en gjesteopptreden med indie-bandet Dispatch på flere sanger på konserten **The Last Dispatch**.  Det ble Dispatchs siste opptreden sammen, og ble den største konserten i musikkhistorien med over 100 000 tilskuere.

## Referanser


## Eksterne lenker
* 
* 
*
Charlie Peacock

**Charles William Ashworth** (født 10. august 1956) er en amerikansk vokalist, låtskriver, pianist, plateprodusent, studiomusiker og forfatter. 

Han er en variert artist, kjent for sin musikalske og lyriske stemme, og han er vanskelig å kategorisere. Han har en variert karriere innen musikkbransjen, og i tillegg til å være turnéartist selv er han sangforfatter, plateprodusent, president for et plateselskap, og rådgiver for Sony/ATV. Han har utgitt flere bøker og over 15 soloalbum.

## Referanser


## Eksterne lenker
* 
* 
*
API-tyngde

**API-tyngde** (engelsk: American Petroleum Institute gravity) er en dimensjonsløs måleenhet som viser tettheten til en væske sammenliknet med tettheten av vann. Enheten benyttes ofte i oljeindustrien, og gis ofte i grader API.

:API~tyngde = 	\frac{141,5}{SG} - 131,5  

der SG er spesifikk vekt:

:\mbox{SG} = \frac{\rho_\mathrm{stoff}}{\rho_{\mathrm{H}_2\mathrm{O}}}

Den spesifikke vekten av petroleum kan beregnes basert på API-tyngden:

:SG\ \mbox{ved}~20^\circ \mbox{C} = \frac{141,5}{API~tyngde + 131,5} 

En tungolje med spesifikk tetthet på 1,0 (vann ved 20 °C) har en API på

: \frac{141,5}{1,0} - 131,5 = 10,0^\circ \mbox{API}

## Klassifisering av råolje

Råolje blir klassifisert som lett, midlere eller tung, basert på målt API-tyngde.

Lett råolje har API-vekt høyere enn 31,1 °API.

Midlere råolje har API-vekt mellom 22,3 °API og 31,1 °API.

Tung råolje har API-vekt under 22,3 °API.

Råolje med lavere API-vekt enn 10 °API blir kalt ekstra tung olje eller asfalt. Asfalt synker i ferskvann, mens olje flyter.

Asfalten som blir utvunnet fra oljesand i Canada har en API-vekt på omkring 8 °API. Det blir 'oppgradert' til API-vekt mellom 31 °API og 33 °API. Den oppgraderte råoljen kalles syntetisk råolje.

Olje med API-vekt mellom 40 og 45 oppnår de høyeste prisene. Over 45 °API er molekylkjedene kortere og av mindre verdi for raffineriene.
FTSE 100

**FTSE 100** er en aksjeindeks for de 100 høyest prisede selskapene notert på London-børsen. Selskapene på FTSE 100 representerer omkring 80 prosent av markedsverdien på børsen.

Indeksen ble opprettet 3. januar 1984 av FTSE Group, et fellesforetagende mellom London-børsen og *[[Financial Times]]*. De tre største selskapene da indeksen var nyopprettet var British Petroleum, Shell Transport and Trading og General Electric Company. Grunnverdien ble satt til 1000 og indeksen nådde sin foreløpig høyeste verdi 12. januar 2018 med 7792,56 poeng.

## Liste over selskaper i FTSE 100
Selskaper i FTSE 100 per 23. mars 2009.

# Admiral Group 
# Alliance Trust
# AMEC
# Amlin
# Anglo American 
# Antofagasta 
# Associated British Foods 
# AstraZeneca 
# Autonomy Corporation
# Aviva 
# BAE Systems
# BG Group 
# BHP Billiton  
# BP 
# BT Group 
# Balfour Beatty
# Barclays
# British Airways 
# British American Tobacco 
# British Land Company 
# British Sky Broadcasting Group
# Bunzl 
# Cable & Wireless
# Cadbury
# Cairn Energy
# Capita Group 
# Carnival 
# Centrica
# Cobham
# Compass Group 
# Diageo
# Drax Group
# Eurasian Natural Resources Corporation 
# Experian
# Foreign & Colonial Investment Trust
# Fresnillo
# Friends Provident
# G4S
# GlaxoSmithKline  
# HSBC 
# Hammerson
# Home Retail Group
# ICAP 
# Imperial Tobacco 
# Inmarsat
# InterContinental Hotels Group 
# International Power
# Intertek Group
# Invensys   
# Johnson Matthey 
# Kazakhmys 
# Kingfisher 
# Land Securities Group 
# Legal & General 
# Liberty International
# Lloyds Banking Group
# Lonmin
# Man Group 
# Marks & Spencer 
# Wm Morrison Supermarkets 
# National Grid 
# Next  
# Old Mutual 
# Pearson
# Pennon Group
# Petrofac
# Prudential
# RSA Insurance Group
# Randgold Resources 
# Reckitt Benckiser 
# Reed Elsevier 
# Rexam 
# Rio Tinto Group 
# Rolls-Royce Group 
# Royal Bank of Scotland Group 
# Royal Dutch Shell 
# SABMiller 
# Sage Group 
# J Sainsbury
# Schroders 
# Scottish and Southern Energy
# Serco Group
# Severn Trent 
# Shire Pharmaceuticals Group
# Smith & Nephew 
# Smiths Group 
# Standard Chartered Bank 
# Standard Life
# Tesco
# Thomas Cook Group
# Thomson Reuters 
# TUI Travel
# Tullow Oil 
# Unilever 
# United Utilities 
# Vedanta Resources
# Vodafone 
# WPP Group 
# Whitbread
# Xstrata

## Referanser
Aksjeindeks

En **aksjeindeks** er en indeks for å måle verdiutviklingen i et antall aksjer.

Det snakkes ofte om at børsen stiger eller synker, men det som egentlig menes er at en viss indeks stiger eller synker. Om en indeks stiger betyr det at den sammenlagte verdien av alle underliggende aksjer har økt. Når man snakker om utviklingen på Oslo Børs snakker man som regel om OSEBX, som er en sammenveiing av de  55 mest omsatte aksjene som er notert på Oslo Børs. OSEAX er en bredere indeks som omfatter alle aksjene på Oslo Børs. De fleste aksjeindekser er kapitalveide, dvs at jo større børsverdi et selskap har desto større vekt får det i indeksen.
Amy Grant

**Amy Lee Grant** (født 25. november 1960 i Augusta, Georgia) er en amerikansk sanger og låtskriver. Amy Grant er også en forfatter, TV-personlighet og skuespiller.

Amy Grant er best kjent for sin popmusikk og kristne samtidsmusikk / kristen-pop.

Grant er regnet som en pionér innen gospel og kristen samtidsmusikk. Hun har hatt en sterk påvirkning på gospelmusikken og den kristne kulturen i USA. Hun er den mestselgende kristne musikkartisten gjennom tidene og den 19. mestselgende kvinnelige solo-artist i USA. 

Allerede som 15-åring skrev hun platekontrakt med et kristent studio. To år senere kom hennes debutalbum *Amy Grant*. Og hun har utgitt en rekke musikkalbum og bøker, vunnet seks Grammy-priser og vært nominert en rekke ganger.

## Diskografi
;Studioalbum
* 1977:  *[[Amy Grant (album)|Amy Grant]]*
* 1979:  *[[My Father's Eyes]]*
* 1980:  *[[Never Alone]]*
* 1982:  *[[Age to Age]]*
* 1983:  *[[A Christmas Album]]*
* 1984:  *[[Straight Ahead]]*
* 1985:  *[[Unguarded]]*
* 1988:  *[[Lead Me On]]*
* 1991:  *[[Heart in Motion]]*
* 1992:  *Home for Christmas*
* 1994:  *[[House of Love]]*
* 1997:  *[[Behind the Eyes]]*
* 1999:  *[[A Christmas to Remember]]*
* 2002:  *[[Legacy...Hymns and Faith]]*
* 2003:  *[[Simple Things]]*
* 2005:  *[[Rock of Ages...Hymns and Faith]]*
* 2010: *Somewhere down the road*
* 2013: *How mercy looks from here*

## Referanser


## Eksterne lenker
* 
* 
* 
*
Hooman Majd

**Hooman Majd** (født 1957 i Teheran) er en iranskfødt forfatter basert i New York. Han fikk sin utdannelse i England og USA. Majd har skrevet for GQ, The New York Times, The New Yorker, The New York Observer, Salon og er bidragende redaktør for Interview.

Majd skriver ikke sjelden om iranske affærer og foretar regelmessige reiser til Iran. Han har også vært rådgiver og oversetter for to iranske presidenter, Muhammed Khatami samt Mahmoud Ahmadinejad, ved deres reiser til USA og FN og skrevet om disse opplevelsene.

Majd har dessuten hatt en lang karriere som sjef i musikk- og filmbransjen. Han var eksekutiv visepresident for Island Records, hvor han jobbet med ulike artister som U2, The Cranberries, Tricky samt Melissa Etheridge. Majd har også vært sjef for film og musikk for Palm Pictures, der han var eksekutiv produsent for James Tobacks *[[Black and White]]* samt Khyentse Nobus *[[The Cup]]* (Filmfestivalen i Cannes 1999).

Majd har hatt sin korte fiksjon utgitt av Serpent's Egg (London) samt Bald Ego (New York). Hans bok om Iran, *The Ayatollah Begs to Differ*, ble utgitt på forlaget Doubleday i 2008.

## Referanser
Hukkelvatna naturreservat

**Hukkelvatna naturreservat** er et naturreservat i Trøndelag.

Det består av Hukkelvatna (Storhukkelvatnet / Litlhukkelvatnet) og omliggende myr- og sumparealer, beliggende i Midtre Gauldal kommune. Det ble fredet ved kongelig resolusjon 23. desember 1983. Området har et areal på  dekar, hvorav 1100 er vann. Formålet med vernet er å bevare et viktig våtmarksområde med tilhørende dyre- og planteliv. Det er et av de største våtmarksområdene i Sør-Trøndelag.

## Referanser
Jean-Luc Dehaene

**Jean-Luc (Joseph Marie) Dehaene** (født 7. august 1940 i Montpellier, Frankrike, død 15. mai 2014 i Quimper, Frankrike) var en belgisk (flamsk) kristendemokratisk politiker fra partiet Christen-Democratisch en Vlaams (CD&V).

Han var statsminister i to perioder: 1992-1995 og 1995-1999. Han var også medlem av Europaparlamentet.

## Referanser


## Eksterne lenker
* 
*
Groen

**Groen** (*Grønn*) er et grønt parti i den flamske delen av Belgia. 

Partiet ble stiftet i 1982 under navnet AGALEV, og inspirert av Luc Versteylen. Partiet har gode forbindelser til Ecolo, det grønne partiet i den fransktalende delen av landet. Groen! er medlem av Det europeiske grønne partiet og Global Greens. 

## Referanser


## Eksterne lenker
* 
*
Charles av Belgia

**Charles av Belgia** (*egentlig Charles Théodore Henri Antoine Meinrad (fransk), eller Karel Theodoor Hendrik Anton Meinrad (nederlandsk), prins av Belgia, greve av Flandern*; født 10. oktober 1903 i Brussel, død 1. juni 1983 i Oostende) var regjerende prins av Belgia fra 1944 til 1950.

Charles var nest eldste sønn av Kong Albert I og Elisabeth av Bayern. 

## Regent
Charles ble utnevnt til regent ved utløpet av annen verdenskrig ettersom hans eldre bror Leopold III (1901–1983) hadde kommet i miskredit på grunn av sin tyskvennlighet under krigen, og også for sitt andre ekteskap, med Mary Lilian Baels. Leopold vendte tilbake til Belgia, men abdiserte i 1950 til fordel for sin sønn Baudouin I.

Charles' regjeringstid ble preget av krigsopprydding og krigsoppgjør, herunder den såkalte «Operasjon Gutt», som inndro ulovlige formuer fra bankvesenet. Belgia ble medlem av FN, NATO og Benelux-unionen i hans tid. 

Han trakk seg tilbake fra det offentlige livet etter 1950, og brukte blant annet tiden til å male. Han signerte sine bilder "Karel van Vlaanderen". (*Karl av Flandern*).

## Referanser
Øen

**Øen** er navnet på gårdsnummer 38 i Gaular kommune, Sogn og Fjordane. Gården ligger i dalføret Råheimsdalen i Viksdalen og grenser mot Vallestad i nordøst, Råheim i vest og Tuften i sørvest. Eiendommen går på tvers av hele dalføret fra Storefjellet på sørsiden til Venevassegga på nordsiden.

## Bruksinndeling
Gården er delt i følgende bruk:
* Bruk 1
* Bruk 2 – plassen *Toa* delt fra bruk 1 i 1869. Fra 1942 blir bruket drevet sammen med bruk 10.
* Bruk 3 – husmannsplassen *Med garden* delt fra bruk 1 i 1852. Fraflyttet i 1957, jorden blir brukt som beitemark for nabobruk.
* Bruk 4 – *Svora* delt fra bruk 3 i 1856. 
* Bruk 5 – *Nytuft* delt fra bruk 4 i 1869.
* Bruk 6 – *Under Haugane* delt fra bruk 7 i 1876, sammenslått igjen i 1900.
* Bruk 7 – delt fra bruk 8 i 1849 og bruk 10 i 1856. Eies idag av samme eier som Vallestad, bruk 1.
* Bruk 8 – *Hingarden*
* Bruk 9
* Bruk 10
Flere bruk er også delt fra til boligformål.

## Historisk
Første bruker registrert på Øen finnes i 1563. I 1590 er gården delt i to, senere i skatteliste fra 1613 står det oppført tre brukere. Neste forandring er i 1626, da er Øen blitt delt i fire bortimot jevnstore bruk. Disse blir senere brukene 1, 8, 9 og 10.

Oppdelingene på siste halvdel av 1800-tallet skyldtes en stor folkeøkning. I 1801 er det registrert 30 personer på gården, lite endring frem til 1825, i 1835 har tallet økt til 50. Denne økningen førte til at det ble dannet husmannsplasser i tilknytning til gården.

### Vannkraft
Vannkraft fra Vallestadfossen har spilt en viktig rolle for Øengården. I matrikkelforarbeidet i 1723 står Øen oppført med 2 kvernhus i fossen. Kvernene ble også leid ut til brukene på Råheim, dette ga en ekstrainntekt til brukene på Øen. Under andre verdenskrig ble det satt opp en bygdemølle, denne ble brukt av folk fra Viksdalen og Haukedalen.

Foruten kverner ble vannkraften også benyttet til slipesteiner. Det er to store slipesteinsdammer i elven, slipesteinene var i bruk til 1960-tallet].

Bruk 6/7 på Øen ble de som benyttet vannkraften mest, de satte opp en sirkelsag, sagen var i bruk til 1930-tallet. Sagen ble senere bygd opp for så å bli revet igjen til fordel for vannkraftverk.

I 1947 ble det bygd vannkraftverk i fossen, det leverte nok strøm til eieren og ca. 1 kW til bruk 1 på Vallestad. Kraftverket ble bygd ut flere ganger med større turbiner. Etter at bruket ble kjøpt av eier på bruk 1, Vallestad, ble det bygd et nytt minikraftverk i fossen.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.458-484)*, Oslo 1998. ISBN 82-994538-2-8
Martin Albrechtsen

**Martin Albrechtsen** (født 31. mars 1980) er en dansk tidligere fotballspiller.

Albrechtsen har spilt 4 landskamper for .

## Biografi
### Klubblag
Martin Albrechtsen startet sin profesjonelle fotballkarriere i Akademisk Boldklub i februar 1998. I 1998/99-sesongen scoret han ett ligamål på 9 kamper for AB, mens han i 1999/00-sesongen fikk bokført ett mål på 31 ligakamper. Den påfølgende sesongen ble det ingen ligamål på de 30 kampene Albrechtsen spilte før han i første del av 2001/02-sesongen scoret ett mål på 19 ligakamper. I januar 2002 ble Martin Albrechtsen solgt til FC København for 9 millioner DKK.

Albrechtsen skrev under på en 4 og et halvt år lang kontrakt med FC København og han debuterte for klubben den 3. mars 2002 da de spilte 0-0 mot AGF. Totalt spilte han 14 ligakamper for *Løverne* i siste del av 2001/02-sesongen, mens det ble 27 ligakamper i 2002/03-sesongen. I 2003/04-sesongen laget Martin Albrechtsen sitt første klubbmål for FC København, og det skjedde 27. november 2003 da de spilte 1-1 mot Mallorca i en kamp i UEFA-cupen. I ligasammenheng ble det 0 mål på 31 ligakamper for Albrechtsen i 2003/04-sesongen.

I juni 2004 ble Martin Albrechtsen solgt til West Bromwich Albion for £2 500 000, og han spilte sin første kamp for West Bromwich, og i Premier League, den 28. august 2004 da de tapte 2-1 for Everton. Totalt spilte han 24 ligakamper for *the Baggies* i 2004/05-sesongen. Den 15. januar 2006 noterte Albrechtsen seg for sitt første mål for West Bromwich da han scoret kampens eneste mål i en ligakamp mot Wigan Athletic, men dette ble også hans eneste mål på 31 ligakamper i 2005/06-sesongen. I 2006/07-sesongen fikk han bokført ett mål på 31 ligakamper, mens han i 2007/08-sesongen scoret 2 ligamål på 32 kamper.

Sommeren 2008 var hans kontrakt med West Bromwich over og siden han var bosman-spiller valgte han å gå gratis til Derby County. Han skrev under på en 3-årskontrakt med Derby den 30. juni 2008, og han debuterte for *the Rams* den 9. august 2008 da de tapte 1-0 for Doncaster Rovers i en ligakamp. Han laget sitt første mål for Derby den 20. september 2008 da de spilte 1-1 mot Cardiff City.

## Karriere som spiller
### Klubblag

### Landslagskarriere for Danmark

**Fotnote**
* 1 Danmark sitt resultat er nevnt først.

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2008-09* (side 548).  Headline Book Publishing, London. ISBN 978-0-7553-1820-9

## Eksterne lenker
* 
*  Klubbstatistikk fra FC København
Morten Ruud (næringslivsleder)

**Morten Ruud** (født 27. desember 1952) er en norsk næringslivsleder.

Morten Ruud ble ansatt som konserndirektør for forretningsområdet «prosjekter» i StatoilHydro fra 1. oktober 2007, men måtte i likhet med Tore Torvund fratre sin stilling 7. oktober 2008 på grunn av den såkalte Libya-saken som involverer forhold som kan være i strid med norsk og amerikansk korrupsjonslovgivning.

Ruud er utdannet sivilingeniør fra Norges tekniske høgskole og har en mastergrad i *mechanical engineering*. Han var direktør i Norsk Hydro Olje og Energi fra 1993 og direktør for prosjekter i Norsk Hydro fra 2004.

## Referanser
Tore Torvund

**Tore Torvund** (født 22. februar 1952, død 2. januar 2022) var en norsk næringslivsleder.

Tore Torvund ble ansatt som konserndirektør i StatoilHydro i oktober 2007 med ansvar for undersøkelse og produksjon i Norge, men måtte i likhet med Morten Ruud fratre sin stilling 7. oktober 2008 på grunn av den såkalte Libya-saken som involverer forhold som kunne være i strid med norsk og amerikansk korrupsjonslovgivning. I februar 2009 overtok han som konserndirektør for silisiumsdivisjonen i Renewable Energy Corporation. Han var konsernsjef i REC Silicon fra 2013 til utgangen av 2021.   

Torvund var utdannet sivilingeniør i petroleumsteknologi fra NTH i Trondheim og hadde ansvar for Norsk Hydros utforskning og driftsoppgaver på norsk sokkel fra 1990 til 2000. Etter det var han konserndirektør for Hydros forretningsområde Olje og energi.

Tore Torvund var styreleder i Oljeindustriens Landsforening (OLF) fra 2003 til 2008.

## Referanser
Dekantering

**Dekantering** vil si å fjerne bunnfall i en vin  ved forsiktig å helle den mellom to beholdere, vanligvis fra vinflasken og over til en dekanter eller karaffel. Dekantering av vin gjøres hovedsakelig med rødvin eller årgangsportvin.

Dekantering brukes også i apotek når bunnfall eller partikler skal skilles fra en væske i et drogeuttrekk. Væsken blir da vanligvis silt gjennom et silklede festet til et tenakel. 

Når større mengder væske skal skilles fra et bunnfall, kan væske dekanteres fra med hevert før eventuell filtrering. Dekanteringen påvirkes av partiklenes størrelse og tyngde.

## Litteratur
*Jermstad A. og Schou S A: Lærebok i teknisk farmasi. København1951; 311.
Moskvas statlige institutt for internasjonal politikk

**Moskvas statlige institutt for internasjonal politikk** (russisk: ), ofte forkortet **МГИМО** eller **MGIMO**, er et universitet og diplomatskolen til det russiske utenriksdepartementet. Skolen ligger i Moskva og ble grunnlagt i 1944. De fleste diplomatene til Russland har gått på denne skolen. Den regnes som Russlands svar på Harvard University og er velkjent blant russere. Det undervises i 56 forskjellige språk ved MGIMO, noen som gjør skolen til det universitetet i verden som tilbyr flest språk.  

## Referanser


## Eksterne lenker
*
Ketil Fred Hansen

**Ketil Fred Hansen** (født 9. august 1964) er norsk historiker med doktorgrad i afrikansk historie. Hansen er professor i samfunnsfag ved Universitetet i Stavanger hvor han underviser på lærerutdanningen.

Hansen har vært stipendiat ved Senter for Utvikling og Miljø, arbeidet for Kirkens Nødhjelp med Vest-Afrika som spesialområde, forsker (post doc.) ved samfunnssikkerhet, UiS, og informasjonsleder i Idégruppen Nord/Sør og som førsteamanuensis ved Utviklingsstudier ved Høgskolen i Oslo og Akershus. Hansen forsker på moderne afrikansk historie og politikk, spesielt Tsjad og Kamerun.  

## Eksterne lenker
Jøsnøya

**Jøsnøya** (uttales *jøss`n-øya*) er ei øy ved Sandstad i Hitra kommune i Trøndelag. Nordøst på øya ligger hurtigbåtterminalen for Kystekspressen mellom Trondheim og Kristiansund, samt tunnelpåslaget til Hitratunnelen mellom Hitra og Hemnskjel i Snillfjord.

Jøsnøya er sammen med Aunøya skilt fra fastlandet ved *Djupsundet* og *Sandstadsundet*. I mellomalderen ble leia mellom Hitra og Hemne kalt for *Knarrskeið*, som betydde et sted «der handelsskip kunne komme seg fram». I sundet mellom øyene og Sandstad kunne skip finne en trygg havn. Jøsnøya hadde plass og dybde for større båter enn mellom sundet innenfor Aunøya. Det finnes flere fornminner fra flere skip som har ligget fortøyd i sundet.

## Referanser
Det europeiske byrå for flysikkerhet

**Det europeiske byrå for flysikkerhet** (EASA, fra engelsk *European Aviation Safety Agency*) er et EU-byrå som arbeider for å opprettholde og kontrollere sikkerhet i den sivile luftfarten i EU-området. Organisasjonen ble opprettet 2002 og har hovedsete i Köln i Tyskland.

Norge ved Luftfartstilsynet og Samferdselsdepartementet er sammen med de andre EØS-landene representert i EASA gjennom EØS-avtalen . Dette innebærer at Norge er medlem, men ikke har stemmerett . EASAs krav til luftfart er inkorporert i den norske Luftfartsloven. Norge har godtatt at myndigheten kan anmode ESA om å bøtelegge norske borgere og virksomheter som bryter mot godkjenninger og sertifiseringer utstedt av EASA 

EASAs oppgaver er i hovedsak å utvikle regelverk for sivil luftfart, å føre tilsyn og å foreta inspeksjoner, å utstede typesertifikat for fly og komponenter, og å godkjenne organisasjoner som er involvert i utvikling, produksjon, drift og vedlikehold av fly og komponenter.
## Se også
* Det felles europeiske luftrom
## Referanser


## Eksterne lenker
*
Helga Helgesens gate (Oslo)

**Helga Helgesens gate** er en tidligere gate nordøst for Jordal idrettspark i bydel Gamle Oslo, oppkalt etter Helga Helgesen. Gaten fikk fikk nytt navn, Jordal terrasse, pga. navnelikhet med Helgesens gate. Helgesen har til gjengjeld fått Helga Helgesens plass oppkalt etter seg.

## Referanser
Wildparkstadion

**Wildparkstadion** er et fotball-og friidrettsstadion i Karlsruhe. Anlegget brukes hovedsakelig av fotballklubben Karlsruhe SC som for øyeblikket spiller i 2. Bundesliga. 

Stadionet ble bygget i 1955 istedenfor det tidligere anlegget; FC-Phönix-Sportsplass, fra 1921. I utgangspunktet hadde anlegget en kapasitet på over 55&nbsp;000 tilskuere, men pga. regelendringer ble kapasiteten flere ganger redusert og i dag er kapasiteten 29&nbsp;699 sitte- og ståplasser. 

Anlegget er en offentlig eiendom i Karlsruhe og forpaktes av klubbene som bruker det. 16. november 1955 spilte Norge en landskamp mot Tyskland i Wildparkstadion og tapte 2-0.
Atelier Nord

**Atelier Nord** er en prosjektbase til støtte for mediekunst, beliggende i Oslo.

Atelier Nord ble stiftet i 1963 som et grafikkverksted, men fikk på begynnelsen av 1990-tallet sin nåværende profil som en støttespiller for kunstnere som arbeider med ny teknologi. Institusjonen produserer utstillinger og konferanser, og tilbyr workshops og kurs i tillegg til utleie av teknisk utstyr til kunstnere som arbeider med elektroniske uttrykk, som lyd, video eller digital kunst. 

Atelier Nord er en selvstendig stiftelse med statlig driftsstøtte. Stiftelsen er en del av PNEK, et nettverk av norske organisasjoner som arbeider med produksjon av elektronisk kunst.

Siden september 2008 har Atelier Nord sine lokaler i Kunstnernes Hus.

## Eksterne lenker
*
Bjørg Storhaug

**Bjørg Storhaug** (født 9. mai 1962) er en norsk bonde og tidligere landslagsspiller i fotball fra Klepp i Rogaland. 

I likhet med lillesøsteren Turid Storhaug (født 1968) spilte Bjørg på hjemstedet for Klepp IL som i sin tid ble ledet av deres bestefar Lars Storhaug. De er døtre av bonde, friidrettsmann og stortingspolitiker Lars Storhaug (født 1935) som var bror til turneren Åge Storhaug (1938–2012). 

For Klepp IL vant hun 1. divisjon fotball for kvinner 1987.

Bjørg spilte ellers 25 landskamper mellom 1986 og 1988. Debuten kom i Sverige, og søstera Rønnaug passet gården. Hun vant gull EM i fotball for kvinner 1987. Året efter vant hun det uoffisielle VM i fotball for kvinner ("Prøve-VM"). Men hun scoret ingen mål.

Hun ga seg med fotballen i 1988. Etter karrieren har hun drevet bondegård.

## Referanser


## Eksterne lenker
*
Jordal terrasse (Oslo)

**Jordal terrasse** (2-14; ingen oddetallsadresser) er en gate som ligger nordøst for Jordal idrettspark i Bydel Gamle Oslo i Oslo, og går fra Hedmarksgata til Rolf Hofmos gate. I praksis er den en blindvei med adkomst til noen parkeringsplasser nord for blokkene i sameiet Jordal Terrasse. Den vestligste delen mot Rolf Hofmos gate er en gangvei som er avstengt med bom.

Tidligere het gaten Helga Helgesens gate. Gaten skiftet navn på grunn av navnelikheten med Helgesens gate.

## Kilder
* 

## Eksterne lenker
* Oslo kommunes bydelsoversikt
Turid Storhaug

**Turid Storhaug** (født 21. oktober 1968) er en norsk tidligere fotballspiller. 

I likhet med søsteren Bjørg Storhaug (født 1962) spilte Turid på hjemstedet for Klepp IL som i sin tid ble ledet av deres bestefar Lars Storhaug. De er døtre av politiker og turner Lars Storhaug (født 1935) som var bror til turneren Åge Storhaug (1938–2012). 

Turid spilte 22 landskamper for Norge mellom 1986 og 1990, der hun og søstera var med å slå Nederland 2–1 sammen i oktober 1988.

For Klepp IL vant hun 1. divisjon fotball for kvinner 1987 og NM i fotball for kvinner 1989. Hun er hun den med flest mål (306, hvorav 79 i Toppserien). Det ble sølv i NM i fotball for kvinner 1996 da hun ifølge Aftenposten fikk frastjålet sin treningsbag. Hun var den med flest A-kamper inntil Gry Tofte Ims passerte henne i 2015.
:*Se også [[Klepp Kvinner Elite]]*
Hun sitter i styre og stell for Klepp IL og har vært i sentralstyret for Norges Fotballforbund siden 2014.
## Referanser
Hetlandshallen

**Hetlandshallen** er en idrettshall på Kristianslyst i Stavanger som stod ferdig i 1971. Hallen ligger like ved Kristianslyst skole. Hallen er en «kombihall» og består av både svømmehall og idrettshall. Idrettshallen har en tilskuerkapasitet på 800 og gulvflaten er 44 gange 22 meter, dekket med parkett. Her er det en idrettsflate som kan brukes som innebandybane og håndballbane, og som i tillegg kan deles opp til å bli fire volleyballbaner og et område med fire badmintonbaner eller fire mindre basketballbaner. Det er også seks garderober, egen scene, et styrketreningsrom og møterom. Viking og Hinna håndball har mest tilhørighet her.
Svømmehallen har et basseng som er 25 meter langt, med fem baner og stupebrett. I tilknytning til svømmehallen er der også to garderober, badstue og tre solsenger. Svømmehallen er tilrettelagt for aktivt bruk av alle skolene i Stavanger på dagtid og som treningsarena for svømmeklubbene i kommunen på kveldstid. Det er også publikumsbading enkelte dager i uken. Det er også gode utearealer i tilknytning til hallen, med blant annet fotballbaner og sandvolleyballbaner.
,

## Eksterne lenker
* Stavanger.kommune.no: Hetlandshallen
* Stavanger.kommune.no: Hetlandshallen svømmeanlegg
* vikinghandball.no: Hetlandshallen
Gautesetehallen

**Gautesetehallen** eller **Gautesete idrettshall** er en idretthall som ligger på Gautese i Stavanger kommune og ble bygget i 1995. Hallen har en tilskuerkapasitet på 300 og består av en idrettsflate som kan brukes til innebandy, håndball, volleyball, badminton eller basketball. Bane kan deles opp i 2 innebandybaner til småbanespill, 4 volleyballbaner, 4 badmintonbaner eller 4 basketballbaner. Det er fire garderober og fire dommergarderober. Et egent styrketreningsrom. Her holder Forus og Gausel Idrettslag til.

## Eksterne lenker
*
Mongo (Kongo)

**Mongo-folket** er en folkegruppe i Sentral-Afrika. De holder særlig til i provinsene Équateur og Bandundu i Den demokratiske republikken Kongo, og er den største etniske gruppen i Kongo.

De snakker språket mongo og dialekter av dette språket, men også lingala, særlig i byområdene. Mongoene som etnisk gruppe er delt inn i flere klaner: Bolia, bokote, bongandu, ekonda, mbole, ndengese, nkutu, ntomba, sengele og songomeno.
Slagvolum (biologi)

**Slagvolum** (**SV**) er den blodmengden som blir pumpet ut fra hjertet i hvert slag. Størrelsen på hjertet, hjertefrekvensen, fyllingen av hjertet, blodvolumet i kroppen og sammentrekningen av blodårene påvirker slagvolumet.

## Slagvolum i menneskets hjerte
Slagvolumet i hvile er normalt ca. 75 ml.
ADL

**ADL** er en forkortelse som kan sikte til:

* Adelaide lufthavn (IATA-kode: ADL)
* Alexander Dennis Limited, en britisk bussprodusent
* Anti-Defamation League, en amerikansk lobbyorganisasjon
* Dagliglivets aktiviteter (engelsk: *Activities of Daily Living*), et begrep innen helsevesenet
Willy Vandersteen

**Willy Vandersteen** (egentlig *Willebrord Jan Frans Maria Vandersteen*, født 15. februar 1913, død 28. august 1990) var en belgisk (flamsk) tegneserieskaper, kjent blant annet for serien *Suske en Wiske*, oversatt til svensk som *Finn och Fiffi*.

## Referanser


## Eksterne lenker
* 
* 
*
Trude Stendal

**Trude Margaret Stendal** (født 1963) er en norsk tidligere fotballspiller. Hun spilte 32 landskamper mellom 1981 og 1990. Hun ble europamester i 1987 og hun skåret også to mål i EM-finalen mot Sverige som Norge vant 2-1.

## Referanser
Edgar P. Jacobs

**Edgar Pierre Jacobs** (født 30. mars 1904, død 20. februar 1987 var en belgisk tegneserieskaper.

Han arbeidet som assistent for Hergé før han skapte den serien han er mest kjent for: *Blake og Mortimer*. Jacobs var allsidig, og arbeidet en periode også med opera. I tillegg til Tintin og Blake og Mortimer tegnet han også en belgisk lisensversjon av Lyn Gordon, og en annen egenutviklet serie: *Le rayon U*.

## Referanser
Yser

**Yser** (nederlandsk: IJzer) er ei elv i Frankrike og Belgia som munner ut i Nordsjøen ved byen Nieuwpoort.

Elva har sitt utspring i kommunen Buysscheure i departementet Nord helt nord i Frankrike. Den renner så gjennom Bollezeele, Esquelbecq, Bambecque og etter ca. 30 km krysser den grensa ved Houtkerque.

I Belgia renner Yser gjennom Diksmuide, og ut i Nordsjøen ved Nieuwpoort. 

Under det første slaget ved Ypres under den første verdenskrig ble elven demmet opp og oversvømt i  Nieuwpoort for å skape et hinder for den fremstormende tyske hæren (oktober 1914). Denne bedriften var det en helt usannsynlig trio som stod bak: Lokalhistorikeren Emeric Feys, som fant noen gamle inundasjonsplaner i arkivet; slusemesteren Karel Cogge, som etter hans anvisninger åpnet slusene ved Veurne-Sas; og endelig den fordrukne skipsgutten Hendrik Geeraerd. Da vannet ikke steg raskt nok til å stanse de tyske troppene, klarte Geeraerd i nattemørket å tvinge opp den glemte og gjengrodde Noordvaarts-slusene. I siste liten ble hele sletten rundt Yser satt under vann, og det er kun takket være disse tre at den tyske fremmarsjen ble stanset.

## Referanser
Gelsenkirchen-Buer

**Gelsenkirchen-Buer** er en bydel i nordre del av Gelsenkirchen i Nordrhein-Westfalen. Sammenslåingen med Gelsenkirchen skjedde i 1928. Buer har om lag 35&nbsp;000 innbyggere.
Adventure Rock

***Adventure Rock*** (også kjent som ***CBBC World***) er en virtuell online verden for barn basert på Ketnetkick, og er laget av BBC i samarbeid med Ketnet. Spillet var opprinnelig belgisk, men ble rekonstruert av UK for barn i alderen 6-12 år. Spillet er trygt for barn og inneholder ingen chatterom eller andre muligheter for direkte kontakt med andre.

Leder for prosjektet (CBBC) Richard Deverell sier:

## Spillingen

I *Adventure Rock* kan spilleren bruke tid på å samle gjenstander og personliggjøre sin spillefigur. Akkompagnert med Cody, en flyvende robot som guider og hjelper, kan spilleren oppleve en mystisk og spennende verden.

Spillet starter med en øvings-bane hvor Cody lærer spilleren å kontrollere sin spillefigur. Etter det blir spilleren 'sluppet' ned til Adventure Rock og kan der oppleve det utroligste på egen hånd. Det er flere ting du kan gjøre uforstyrret. Som å samle de viktige tannhjulliknende spillemyntene som gir poeng, eller ark som har falt ut av en bok. Grunnen til dette er foreløpig uvisst. Det er også en del forskjellige 'studioer' – et tegnestudio, et musikkstudio og et animasjonsstudio, – Hvor spilleren kan vise sine kreative sider og sende de til CBBC.

Det er mange områder som foreløpig (Juni 2008) er sperret, for eksempel Berg-og-dal-banen. Det er ventet at disse områdene vil bli åpnet over tid.

## Historien
Spillet er basert på historien som finnes og lages på *Adventure Rocks* webside. Historiedelen på hjemmesiden begynner med:

Historien bygges på videre i form av en blogg skrevet av de ansatte som ble sendt for å utforske verdenen. Det meldes stadig om farer og opplevelser som de ansatte har hatt. Senere skriver utforskerne at de trenger mer hjelp til å utforske. Derfor blir det sendt inn utvalgte CBBC-brukere for å hjelpe.

## Norsk versjon
NRK utviklet en norsk versjon av spillet. Spillet gikk ut på det samme, men med noen forskjeller i historien og spillet generelt. På norsk het spillet Superia og det var brukere på NRKs barne- og ungdoms-sider – nrksuper.no – som ble sendt inn i den norske, mystiske verdenen.

## Eksterne lenker
* ''Adventure Rocks'' Hjemmeside
* ''Adventure Rock'' FAQs
* ''Superias'' Hjemmeside
Slagvolum

**Slagvolum** kan referere til:

*Slagvolum (biologi), blodmengden i hvert hjerteslag
*Slagvolum (motor), sylindervolum
Talvisota: Icy Hell

***Talvisota: Icy Hell*** (på russisk: *Talvisota: Ледяной ад*) er et sanntidsstrategispill til PC basert på begivenhetene fra vinterkrigen mellom Finland og Sovjetunionen fra 1939 til 1940. Spillet ble utviklet av Blitzfront Game Studio og utgitt i 2007 i Samveldet av uavhengige stater og i 2008 i Finland.

## Oppbygning
I *Talvisota: Icy Hell* lar spilleren velge mellom to forskjellige kampanjer: Finland og Sovjetunionen. Hver kampanje gjenskaper kronologisk vinterkrigens gang fra 30. november 1939 til 13. mars 1940.

I den finske kampanjen (bestående av 13 oppdrag delt i tre kapitler) følger spilleren kampene fra sikkerhetssonen ved den finsk-sovjetiske grensen og de første trefningene langs Mannerheimlinjen til slaget ved Suomussalmi og kampene på det karelske nes i sluttfasen av krigen.

I den sovjetiske kampanjen (bestående av syv oppdrag delt i tre kapitler) følger spilleren den første fasen av den sovjetiske invasjonen av Finland og den første offensiven mot Mannerheimlinjen, til slagene nord for Ladoga-sjøen og slaget ved Suomussalmi til storoffensiven i februar-mars 1940 på det karelske neset i sluttfasen av krigen.

Ettersom spillet er basert på Enigna-motoren er spillbarheten ganske lik Blitzkrieg-serien (og tidligere versjoner av spillet, blant annet demoen, var designet som en tilleggspakke), men noen elementer fra Blitzkrieg-serien som at lastebiler kan erstatte drepte soldater og at ødelagte kjøretøy og kratere forsvinner med tiden er fjernet fra spillet, med formålet å øke spillets realisme.

### Enheter
Spillet introduserer spilleren med over 72 nye eller modifiserte enheter (som inkluderer stridsvogner, panserbiler, infanteri, artilleri og luftvåpen). De mest bemerkelsesverdige blant de nye enhetene er finske soldater på ski, stridsvogner som Vickers 6-ton, T-28, flere varianter av T-26 og BT-serien, bombefly som SB-2 og Bristol Blenheim og jagerfly som Fokker D.XXI og Polikarpov I-16. Bemerkelsesverdig er også bruken av det historiske finske nasjonalitetsmerket (hakekorset) på militærfly og kjøretøy mellom 1918 til 1944.

Ved siden av de nye enhetene er det også et antall nye bygninger og andre gjenstander laget spesielt for det finske landskapet, og Viborg slott (på finsk: Viipurin linna, på svensk: Viborgs fästning) er også inkludert i spillet.

## Se også
*Blitzkrieg (videospill)

## Eksterne lenker
* Offisiell nettside på finsk
* Offisiell nettside på russisk 
* BK Portals side om Talvisota: Icy Hell
Sariola

**Sariola** er et black/gotisk metal-band fra Rhein-Ruhr, Tyskland. 

Bandet ble opprettet i 2005 av E. Konny og Anagnorisis. E.Konny inviterte med seg sangerinne Silenia Tyrvenis. På høsten 2007 sluttet hun i Sariola av personlige grunner og bandet startet letingen etter en ny vokalist. Russiske Loreley Mrs. V. von Rhein ble i 2008 bekreftet som ny vokalist i Sariola. Til våren 2009 kommer hennes første utgivelse med Sariola studioalbumet *[[From The Dismal Sariola]]*.

## Diskografi
* *The Sphere of Thousand Sunsets* (demo, 2006)
* *Sphere of Thousand Sunsets* (studioalbum, 2006)
* *[[From The Dismal Sariola]]* (studioalbum, 2009)

## Medlemmer
### Nåværende medlemmer
* Loreley &ndash; Vokalist
* E.Konny &ndash; Gitarist
* Anagnorisis &ndash; Gitarist
* AblaZ &ndash; Bassist
* Morgan Le Faye &ndash; Keyboardist
* Morbid &ndash; Trommeslager

### Tidligere medlemmer
* Silenia Tyrvenis &ndash; Vokalist
* Alisa &ndash; Vokalist
* Kira &ndash; Vokalist

## Referanser


## Eksterne lenker
* 
* 
*
Siddis Sportsklubb

**Siddis Sportsklubb**, bedre kjent som **FC Show**, (stiftet 9. september 2005) er et idrettslag fra Stavanger, som driver med håndball, fotball, cheerleading, innebandy, rugby og amerikansk fotball.

## Fotball
FC Show består av spillere fra hele byen, men har siden 2007-sesongen spilt sine hjemmekamper i Kvernevik. Herrelaget spiller i 4. divisjon, men spilte i 2011 i 5. divisjon, damene spiller 7-er fotball (avd 1). Klubbens leder var Øyvind Sørensen, men det er nå Mike McNeil som har tatt over. Øyvind Sørensen er forsatt øverste sjef for fotball avdelingen. Trener i 2012 var Mentor Muller med Per Allan Hansen som assistent. 2013 tok Hansen over som hovedtrener sammen med Eddie Rhamiri. Etter at sistnevnte forsvant fra klubben kom Tommy med far Gunnar Nicolaisen inn som assistenter for Per Allan Hansen. Drakten består av rosa trøye og svart shorts og rosa strømper. Klubbens målsetting er, å være i kvartfinalen i Mesterligaen innen en 10 års periode. På kort sikt: Etablere seg i Rogalands distriktet.

FC Show under navnet Siddis Sportsklubb er en inkluderende idrettsklubb som satser på idrett og veldedighet.

### Mediadekning
Klubben har vært mye i media siden den ble stiftet. Blant annet for veldedighetskalenderen som FC Show laget i 2007. Blant bidragsyterne til kalenderen finner vi blant andre Martin Schanche, Vidar Johnsen, Trond Birkedal, Allan Gaarde, Jørgen Tengesdal, Hannes Sigurdsson og Hans Petter Hansen. 
Klubben samlet inn 70&nbsp;000 kroner ved auksjon av «dater» på Valentins dag https://web.archive.org/web/20070217084545/http://www.rogalandsavis.no/nyheter/article2579074.ece og frivillige gaver fra bedrifter som skulle brukes til en Kypros-tur for pasienter på barneavdelingen ved SUS.

Det ble også samlet inn 7000 kroner etter at jentene fra FC Show vasket biler i våte t-skjorter. Opplegget var en dugnad der man ville gjøre noe show for å få inn penger til laget. FC Show samler inn penger til Rogaland Kreftomsorg på hver eneste hjemmekamp.

Klubben har også spilt inn en sang der Hans Petter Hansen synger i «Guttane i rosa». I november 2008 spilte de inn en ny sang sammen med stavangerbandet Fillibom-bom-boys (med bla. Ole Alexander Mæland og Rolf Kloster). Låten er en hit og ble solgt på puben Beverly til inntekt for kreft og kronisk syke barn på SUS. Sangen har tittelen «Ingen andre har d me har»

Årets siste kamp 2011 var TV2 tilstede og fikk laget en reportasje om opprykket til 4.divisjon. Der omtale de FC Show for en «kult-klubb» i Stavanger.

## Tabell 2016

## Referanser


## Eksterne lenker
* FC Show Fotball
* FC Show Amerikansk Fotball
* Stavanger Diamonds Cheerleading
Stadion Woudestein

**Stadion Woudestein** er et flerbruksstadion i Rotterdam, Nederland. Det brukes mest til fotballkamper og er hjemmebanen til Excelsior. Stadionet har en kapasitet på 3 527 tilskuere og ble bygd i 2000.
Skrøbelev Gods

**Skrøbelev Gods** er et dansk gods, som ble oppført i 1669. Gården ligger i  Langeland kommune. Godset har en rik historie og like utenfor godset ble Langelands siste henrettelse fullført. Godset leies ut til private og firmaer til konferanser, bryllup og fest. I 2008 ble godset renovert utvendig og innvendig.

## Eiere av Skrøbelev Gods
*(1669–1850) Forskjellige Eiere
*(1850–1880) Boesgård
*(1880–1900) Rasmussen
*(1900–1910) Enke Fru Rasmussen
*(1910–1924) N. Hansen
*(1924–1939) Enke Fru Margrethe Hansen
*(1939–1961) L. Wester
*(1961–1981) Inge-Lise Wester / Hanne Wester / Jens Wester
*(1981–2006) Jan Tøndering / Lisbeth Tøndering
*(2006-    ) Claus Agerskov

## Kilder
*J. P. Trap: Danmark 5.udgave, Kraks Landbrug

## Eksterne lenker
* 
*